KOMISIJOS SPRENDIMAS
2006 m. gruodžio 5 d.
iš dalies keičiantis Sprendimą 2006/80/EB dėl Slovėnijos
(pranešta dokumentu Nr. C(2006) 5797)
(autentiškas tik tekstas slovėnų kalba)
(2006/883/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. lapkričio 27 d. Tarybos direktyvą 92/102/EEB dėl gyvūnų identifikavimo ir registravimo (1), ypač į jos 3 straipsnio 2 dalį,
kadangi:
(1)
Direktyva 92/102/EEB nustatomi būtiniausi gyvūnų identifikavimo ir registravimo reikalavimai, nepažeidžiant išsamesnių Bendrijos taisyklių, kurios gali būti nustatytos siekiant likviduoti ar kontroliuoti ligas.
(2)
Pagal Direktyvos 92/102/EEB 3 straipsnio 1 dalį valstybės narės turi užtikrinti, kad kompetentinga institucija turėtų visų ūkių, kuriuose laikomi gyvūnai, kuriems taikoma ta direktyva ir kurie yra jų teritorijoje, atnaujintą sąrašą.
(3)
Direktyvos 92/102/EEB 3 straipsnio 2 dalyje numatyta galimybė leisti valstybėms narėms neįtraukti į tos direktyvos 3 straipsnio 1 dalyje reikalaujamą ūkių sąrašą fizinių asmenų, laikančių tik po vieną kiaulę, kuri skirta savoms reikmėms arba vartojimui, su sąlyga, kad prieš pateikiant šį gyvūną į apyvartą, jis tikrinamas, kaip numatyta toje direktyvoje.
(4)
Komisijos sprendimu 2006/80/EB (2) tam tikroms valstybėms narėms leidžiama taikyti Direktyvos 92/102/EEB 3 straipsnio 2 dalyje numatytą leidžiančią nukrypti nuostatą ūkiams, kuriuose laikoma tik po vieną kiaulę.
(5)
Slovėnija paprašė Direktyvos 92/102/EEB 3 straipsnio 2 dalyje numatyto leidimo ūkiams, kuriuose laikoma tik po vieną kiaulę, ir pateikė atitinkamas toje direktyvoje nustatyto patikrinimo garantijas.
(6)
Todėl reikėtų leisti Slovėnijai taikyti tą leidžiančią nukrypti nuostatą.
(7)
Todėl reikėtų atitinkamai iš dalies pakeisti Sprendimą 2006/80/EB.
(8)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2006/80/EB priedas keičiamas šio sprendimo priedo tekstu.
2 straipsnis
Šis sprendimas skirtas Slovėnijos Respublikai.
Priimta Briuselyje, 2006 m. gruodžio 5 d.